จับตาดูหมวดธนาคารด้วย ขณะที่ SET ทดสอบแนวรับสำคัญ
หลังจากที่ดัชนี SET แกว่งลงมาจาก High 1,247 เมื่อวันที่ 3 พ.ค. ดัชนี SET ก็กำลังทดสอบแนวรับ ซึ่งก็คือแนวรับ Q ซึ่งเป็นแนวรับสำคัญจุดแรกในรูปที่ 1,1001,070 และดูมีปฏิกิริยาดีที่เขตแนวรับดังกล่าว แต่ยังไม่มีสัญญาณให้เชื่อได้ว่า จะมีรีบาวด์อย่างต่อเนื่องขึ้นมาจากแนวรับนี้ และในการจับตาดูสถานการณ์ต่อนั้น ถ้าดัชนีธนาคารหลุด 415 ก็ให้เตรียมเจอ SET อาจจะหลุดแนวรับ Q ในรูปได้ โดยรวมสถานการณ์ถือเป็น HiRiskHiReturn ขณะที่ SET กำลังทดสอบแนวรับ Q
28 พ.ค. 2555

หลังจากที่ดัชนี SET แกว่งลงมาจาก High 1,247 เมื่อวันที่ 3 พ.ค. ดัชนี SET ก็กำลังทดสอบแนวรับ ซึ่งก็คือแนวรับ Q ซึ่งเป็นแนวรับสำคัญจุดแรกในรูปที่ 1,1001,070 และดูมีปฏิกิริยาดีที่เขตแนวรับดังกล่าว แต่ยังไม่มีสัญญาณให้เชื่อได้ว่า จะมีรีบาวด์อย่างต่อเนื่องขึ้นมาจากแนวรับนี้ และในการจับตาดูสถานการณ์ต่อนั้น ถ้าดัชนีธนาคารหลุด 415 ก็ให้เตรียมเจอ SET อาจจะหลุดแนวรับ Q ในรูปได้ โดยรวมสถานการณ์ถือเป็น HiRiskHiReturn ขณะที่ SET กำลังทดสอบแนวรับ Q 
มี 2 อย่างที่ท่านผู้อ่านสามารถทำได้ อย่างแรก คือ รอ Update ในนี้ และใน Market Timing ว่าจะมีรีบาวด์อย่างต่อเนื่องจากแนวรับ Q ในรูปหรือไม่ อีกอย่างหนึ่ง คือ ให้เริ่มกลับเข้าไปเล่นได้ในวงเงินจำกัด และยังเน้นให้เก็บทุนส่วนใหญ่ไว้ก่อน โดยมีเส้น Stop ด้วย ซึ่งก็คือ ให้ Stop Loss ถ้า SET หลุด 1,100 พร้อมกับที่ดัชนีธนาคารหลุด 415 ระหว่างวัน และให้เล่น SBL ในวงเงินจำกัด ถ้ามีสัญญาณ Stop เกิดขึ้นในภาพใหญ่ และอีกสาเหตุหนึ่งที่ยังไม่มีสัญญาณชัดๆ ที่ทำให้เราเชื่อได้ว่าจะมีรีบาวด์ต่อเนื่องจากแนวรับ Q ของ SET ตามในรูป ก็คือ Wall Street อาจจะยังคงซิกแซ็กลงต่อ จนถึงช่วงปลายเดือน ต.ค. หรือต้นเดือน พ.ย. ซึ่งจะมีแสดงให้ดูในรูป Cycle ในบทวิเคราะห์ Leading Signs ใน Website ของ KS 
ในหุ้นหลัก SET50 กำลังพยายามตั้งหลักที่เขตแนวรับ ที่ยังรีบทำอะไรมากไม่ได้และต้องระวังถ้ารีบาวด์ขึ้นไปไม่พ้นน้ำ ก็จะซิกแซ็กลงต่อไปได้ถึงวันที่ 7 ตาม Cycle Support จุดต่อไปที่ต้องไปรอดูอาการกันอีกที และในการรีบาวด์ระยะสั้นแถวๆ นี้ ก็ดูด่านของ SET50 ที่ 790 และดัชนีธนาคารที่ 433 และ/หรือพลังงานที่ด่าน 19,300 ทะลุได้ก็มีลุ้นรีบาวด์ขึ้นต่อ โดยดูด่านต่อไปของ SET50 ที่ 801 และดัชนีธนาคารที่ 444448 แต่ระวังด้วย ถ้า SET50 หลุด 774 และธนาคารหลุด 424 และ/หรือพลังงานหลุด 18,749 ลงมาระหว่างวัน จะเป็นสัญญาณเตือนให้ระวังการแกว่งลงอีกรอบ 
ในการลุ้นช่วงนี้ค่อนข้าง HiRiskHiReturn และหุ้นหลักทั้งธนาคารและพลังงานยังอ่อนกว่า SET50 ได้อีก นั่นก็แปลว่า เรายังต้องระวังหุ้นหลักทั้งสองหมวดนี้ฉุดตลาดต่อได้ ซึ่งคล้องจองกับตัวชี้วอลุมฝรั่งที่ยังคงขายต่อได้อีกตามรูปที่เคยทำให้ดูไปแล้ว และในหุ้นเป็นตัวๆ และหมวดอื่นๆ ที่แข็งกว่าตลาด ก็เริ่มโดนลูกหลง และเหวี่ยงแรงลงมาเมื่ออาทิตย์ที่แล้ว เช่น Food Commerce Health Care Medias และ ICT จะตั้งหลักได้หรือไม่ และเมื่อไหร่ เราขอจับตาต่อไปก่อน และจะมี Update ให้ทั้งในนี้ และ/หรือใน Daily Market Timing 
สำหรับแนวโน้มทองโลกยังเหมือนที่คุยกัน คือ แนวโน้มระยะกลางยาวเริ่มดูเสี่ยงขึ้นที่เขตแนวรับ และถ้าแถวๆ 1,520-1,500 ยืนไม่อยู่ อาจแกว่งลงไปทดสอบ 1,464 หรือแกว่งตั้งหลักต่อไปจนถึงวันที่ 4-8 มิ.ย. ซึ่งมี Cycle Support แถวนั้น ส่วนระยะสั้น ถ้าทะลุ 1,598 เหรียญสหรัฐ และ 1,606 เหรียญสหรัฐ ได้ก็อาจต่อไปทดสอบ 1,624 เหรียญสหรัฐ และ/หรือ 1,648 เหรียญสหรัฐ สำหรับทองบ้านเรา ระยะสั้นมีด่านที่ 23,860 บาท และ 24,270 บาท ทะลุขึ้นมายืนได้ อาจดูดีขึ้นอย่างน้อยระยะสั้น แนวรับมีที่ 22,930 บาท และ 22,550 บาท สถานการณ์โดยรวมจะดีขึ้นหรือเลวลง ก็อาจต้องดูดัชนีเหรียญสหรัฐประกอบด้วย ซึ่งจะมี Update ในนี้ และใน Daily gold future market timing